VGI วิ่ง 3 วันติด บวกต่อกว่า 4% โบรกฯ แนะ “ทยอยสะสม” วางเป้า 10.20 บ.
VGI วิ่ง 3 วันติด บวกต่อกว่า 4% โบรกฯ แนะ “ทยอยสะสม” วางเป้า 10.20 บ. ล่าสุด ณ เวลา 10.17 น. อยู่ที่ 8.45 บาท บวก 0.35 บาท หรือ 4.32% สูงสุดที่ 8.50 บาท ต่ำสุดที่ 8.15 บาท ด้วยมูลค่าซื้อขาย 191.76 ล้านบาท
23 พ.ค. 2561

ผู้สื่อข่าวรายงานว่า ราคาหุ้น บริษัท วี จี ไอ โกลบอล มีเดีย จำกัด (มหาชน) หรือ VGI ล่าสุด ณ เวลา 10.17 น. อยู่ที่ 8.45 บาท บวก 0.35 บาท หรือ 4.32% สูงสุดที่ 8.50 บาท ต่ำสุดที่ 8.15 บาท ด้วยมูลค่าซื้อขาย 191.76 ล้านบาท

ทั้งนี้ ราคาหุ้น VGI ปรับตัวขึ้น 3 วันติด นับตั้งแต่ราคาหุ้นปิดตลาดอยู่ที่ระดับ 7.75 บาท เมื่อวันที่ 18 พ.ค.2561 และยังทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 11 ต.ค.2561 โดยมีราคา IPO ที่ 35 บาท พาร์ 1 บาท ขณะที่ปัจจุบันพาร์ 0.10 บาท
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ ทยอยสะสม VGI ให้ราคาเป้าหมายที่ 10.20 บาทต่อหุ้น จากการรายงานตัวเลขการบริโภคที่เติบโต โดยเฉพาะในส่วนกลุ่มคนกำลังซื้อกลาง-สูง (จากสินค้าคงทน) สะท้อนกำลังซื้อที่ยังเติบโตในเกณฑ์ดี โดยมองว่ากลุ่ม Out of home media จะได้ประโยชน์ทางอ้อมจากประเด็นดังกล่าว
โดยบริษัทรายงานกำไรไตรมาส 4/60-61 (เดือน ม.ค.-มี.ค.) เติบโตสูงกว่าที่ตลาดและบล.เมย์แบงก์ กิมเอ็ง (ประเทศไทย) คาดสนับสนุนจากรายได้ที่เติบโตในทุกๆ ประเภท ทั้งรถไฟฟ้า , กลางแจ้ง และอาคาร
ขณะที่อัตราการกำไรปรับเด่นขึ้นอย่างมีนัยยะที่ 61% ดีกว่าคาด 150bps และในปี 2560/61 เป็นปีแรกที่ VGI ต้องจ่ายค่าส่วนแบ่งรายได้แก่ BTS เพิ่ม 5% ด้วยตามสัญญา นั่นจึงแสดงให้เห็นว่า VGI รักษาอัตรากำไรได้อย่าง
นอกจากนี้ VGI ประกาศจ่ายปันผลครึ่งหลังปี 60/61 อีก 0.054 บาท/ หุ้น คิดเป็น dividend payout 75% เปรียบเทียบจากปีก่อน 50% สะท้อนความแข็งแรง และความมั่นใจในทิศทางบริษัทข้างหน้านี้
 